නිල් නෙතු මත පෙම තවරන සහසක් කව් ගී ලියවෙන..පෙම් සිතුවිලි සිත රන්දන දඟ බස මත පෙම සඟවන..හිත අභියස ගී මුමුණන නෙතු දැහැනට තෙත නංවන...හද අරණට සුව කැන්දන කිරිල්ලී නුඹ දුක් සින්දන...සීත මාරුත සිහිල හැලුනා කෙහෙරැලින් මුදු නළල වැසුණා..දෑසෙ ආදර කතා ඇඳුණා දෑස දෑසට යාව තිබුණා..කොපුල් මත මුදු සුවඳ රඳනා මිහිරි සුවඳින් සිතම තෙමුණා..නුරා රස ගඟ සිතම තෙමනා ලවන් මධු මී බොන්න හිතුණා..ක්‍රිෂ්ණ හදවත පෙමින් මත් කළ රාධා වෙත කළ නොහැක උපමා..රාම සීතා ප්‍රේම පුවතට නොහැක සම වනු ලෙසට ඔබ මා..රෝමියෝ හා ජූලියට් වත් කෙලෙස කරමුද අපට උපමා..සාංසාරික සොඳුරු සෙනෙහෙන් බැඳුණෙ මෙලෙසින් සිතින් ඔබ මා..~ රන්දු ~.